Document ID: /roh_data/filtered/fineweb-2-filterrobots_roh.jsonl.gz/5050

Durant otg sairas dal festival vegn preschentà «Tredeschin Retg», in teater scrit aposta per il giubileum da Tim Krohn, Göri Klainguti, Fabiola Carigiet e Rut Plouda.
Ins dastga spetgar in toc cun bleras colurs; cun musica, saut e teater.
Il toc da teater vul scuvrir l'istorgia davos l'istorgia. Quai cun dumondas sco: Tgi è Tredeschin propi stà? Ston ins esser in retg per chattar la fortuna? E tge di la princessa da tut quai?
Ma il cuntegn ed era la culissa vuless trair parallelas cun l'identitad d'esser rumantsch u rumantscha. Uschia è il maletg da tribuna bajegiads si sco ina bartga. Pia vegnan ils acturs ed ils aspectaturs a seser ensemen en ina bartga durant il viadi da Tredeschin Retg.
Il toc è variant. Per part cun dialogs svelts e divertents ma era cun discurs reflexivs, en ils quals l'identitad rumantscha vegn tematisada.
Ord l'archiv
RR actualitad 12:00